
Εμποροπανήγυρη Κιλκίς, η Μεγάλη Γιορτή του Εμπορίου και της Παράδοσης 
Οι εμπορικές χάρες, η ταυτότητα της παράδοσης και η εύθυμη διάθεση αποτελούν τα ασυναγώνιστα θέλγητρα της Εμποροπανήγυρης Κιλκίς, της ετήσιας φθινοπωρινής γιορτής, που προσδοκούν όλοι με ανυπομονησία για να συνδυάσουν τις πρώτες εποχιακές αγορές με μια ευχάριστη περιπλάνηση στους άνετους εκθεσιακούς χώρους και στην τοπική γαστρονομία και να παρακολουθήσουν τις πολιτιστικές εκδηλώσεις, που έχει προγραμματίσει ο Δήμος Κιλκίς για όλη την οικογένεια.
Από την Τετάρτη 2 έως την Κυριακή 6 Σεπτεμβρίου, η πόλη του Κιλκίς θα ζει με τους έντονους ρυθμούς της εμπορικής κίνησης, συγχρονισμένη με τα πατροπαράδοτα στοιχεία που συνθέτουν την πολιτιστική φυσιογνωμία της περιοχής αλλά και με μοντέρνες επιλογές της νυχτερινής διασκέδασης.   
Η πλατεία Λατσιών, το μικρό Θέατρο του Δημοτικού Πάρκου – Κήπου και τμήμα της 21ης Ιουνίου φιλοξενούν την πολιτιστική και αθλητική πρόταση του Δήμου, όπου ‘’παντρεύονται’’ μουσικές, θεάματα και χοροί σε ένα πρόγραμμα γεμάτο με παραδοσιακές ορχήστρες, θεατρικές παραστάσεις, ποντιακά και θρακιώτικα γλέντια, λαϊκές συναυλίες, ροκ μουσικές συναντήσεις και επιδείξεις αγωνισμάτων από Αθλητικούς Συλλόγους της πόλης.
Τα εγκαίνια και η κήρυξη έναρξης της λειτουργίας της Εμποροπανήγυρης θα πραγματοποιηθούν την Τετάρτη 2 Σεπτεμβρίου στην πλατεία Λατσιών, στις 20:00 από τον Δήμαρχο Κιλκίς Δημήτρη Κυριακίδη.  
Αναλυτικά το πρόγραμμα των πενθήμερων εκδηλώσεων της Εμποροπανήγυρης Κιλκίς:
Τετάρτη 2 Σεπτεμβρίου 2026
19:00 Μουσική πατινάδα από τα χορευτικά τμήματα των Πολιτιστικών Συλλόγων του Κιλκίς κατά μήκος της 21ης Ιουνίου με κατάληξη την πλατεία Λατσιών 
Πλατεία Λατσιών – Δημαρχείο
20:00 Αγιασμός, Εγκαίνια και κήρυξη έναρξης της ετήσιας Εμποροπανήγυρης 2026
20:30 ‘’Στου χορού τα βήματα’’
Παραδοσιακοί χοροί από τα χορευτικά συγκροτήματα των Πολιτιστικών Συλλόγων της πόλης του Κιλκίς Άγιος Τρύφων, Αργοναύτες, Αρκάδι, Αρμονία, Θρακική Εστία, Λύκειο Ελληνίδων, Φλάμπουρας
22:00 Παραδοσιακά τραγούδια από το μουσικό σχήμα του Αστέριου Τράκα
Πέμπτη 3 Σεπτεμβρίου 2026
Πλατεία Λατσιών – Υπαίθριο θεατράκι  
20:00 Ποντιακή θεατρική παράσταση‘’Το Δικαστήριον’’ του Δημήτρη Νικοπολιτίδη – Τμήμα Θεάτρου Σχολής Παραδοσιακών Τεχνών Ενορίας Αγίου Δημητρίου Κιλκίς
21:00 Θρακιώτικο Γλέντι με την Εβρίτικη Ζυγιά
Δημοτικό Πάρκο – Κήπος – Μικρό Θέατρο
20:00 Θεατρική παράσταση για παιδιά ‘’Η Τοσοδούλα’’ 
21:30 Stand up comedy ‘’Παράσταση γεμάτη γκάφες’’
από τις Θεατρικές Παραγωγές ‘’Τεχνόκοσμος’’ 
Παρασκευή 4 Σεπτεμβρίου 2026
Πλατεία Λατσιών 
20:00 Θέατρο Σκιών ‘’Ο Καραγκιόζης και τα αινίγματα της Βεζυροπούλας’’
21:00 Παραδοσιακή βραδιά με τα Μπρατίμια 
Δημοτικό Πάρκο – Κήπος – Μικρό Θέατρο
21:00 Συναυλία με τους Φίλιππο Κουζουκίδη και Νένα Γρόση 
Σάββατο 5 Σεπτεμβρίου 2026
Πλατεία Λατσιών 
21:00 Λαϊκή Βραδιά με τη Γεωργία Μαρνέλλου 
Δημοτικό Πάρκο – Κήπος – Μικρό Θέατρο
21:00 Ροκ Μουσικές Συναντήσεις 
Συμμετέχουν τα συγκροτήματα: Σαμποτάζ (ελληνικό ροκ), Πανταχού Απών (έντεχνο λαϊκό), Πικροδάφνες και Κalli x Aίνα (χιπ- χοπ) Dj xaris, Dj stelans. Dj carlitos  
Κυριακή 6 Σεπτεμβρίου 2026
21ης Ιουνίου (από φανάρι σε φανάρι)
18:30 Επίδειξη αθλητικών αγωνισμάτων από Αθλητικούς Συλλόγους της πόλης 
Πλατεία Λατσιών
20:00 Παρουσίαση ποντιακών χορών από τα χορευτικά συγκροτήματα των Πολιτιστικών  Συλλόγων Αγίου Αντωνίου, Αγίου Μάρκου, Γερακαριού, Ευκαρπίας,Καμπάνη,  Λεβεντοχωρίου, Μαυρονερίου, Νέας Σάντας, Παλατιανού, Παλαιού Αγιονερίου Πικρολίμνης, Σ.Σ. Μουριών, Χέρσου και Χωρυγίου
Ποντιακό Γλέντι με τους Λάζο και Ιορδάνη Σαλονικίδη και Μπάμπη Ιορδανίδη
Δημοτικό Πάρκο – Κήπος – Μικρό Θέατρο
21:00 Λαϊκή συναυλία με τον Κώστα Μπάτζιο και την οκταμελή ορχήστρα του 
Παράλληλες εκδηλώσεις 
Ετήσια Έκθεση Κεραμικής & Ζωγραφικής από τον Πολιτιστικό και Καλλιτεχνικό Σύλλογο ‘’Ίριδα’’
3 – 6 Σεπτεμβρίου 2026 
Καπναποθήκη της Αυστροελληνικής
Εγκαίνια 3 Σεπτεμβρίου: 20:00 
Ώρες Λειτουργίας: 10:30 -13:30 και 18:30 - 21:00
